

U N I V E R Z I T E T U B E O G R A D U

F A K U L T E T O R G A N I Z A C I O N I H N A U K A

**FAKULTET ORGANIZACIONIH NAUKA UNIVERZITET U BEOGRADU**

**Jove Ilića 154, Beograd**

**Izbornom veću Fakulteta organizacionih nauka**

**Dekanu Fakulteta organizacionih nauka**

Odlukom Izbornog veća Fakulteta organizacionih nauka 05-02 br. 4/84 od 19.11.2020. godine imenovani smo za članove Komisije za pripremu Izveštaja za izbor dva saradnika u zvanje saradnika u nastavi za užu naučnu oblast Informacioni sistemi, na određeno vreme od jedne godine sa punim radnim vremenom.

Na osnovu uvida u dostavljeni konkursni materijal, Komisija upućuje Dekanu i Izbornom veću Fakulteta sledeći

**IZVEŠTAJ**

Konkurs za izbor dva saradnika u zvanje saradnika u nastavi, sa punim radnim vremenom, za užu naučnu oblast Informacioni sistemi, objavljen je u listu “Poslovi” Nacionalne službe za zapošljavanje br. 909 od 25.11.2020. sa rokom trajanja od 15 dana.

U predviđenom roku prijavilo se dva kandidata: Predrag Imšić i Vladimir Belča.

**PODACI O KANDIDATU PREDRAGU IMŠIĆU**

**1. Biografski podaci**

Predrag Imšić, rođen je 5.12.1997. u Beogradu. Osnovnu i srednju školu, ekonomsku školu „Nada Dimić“ u Zemunu, završio je sa odličnim uspehom. Fakultet organizacionih nauka u Beogradu, smer Informacioni sistemi i tehnologije upisuje 2016. godine. Dana 18.09.2020. završio je osnovne akademske studije sa prosečnom ocenom 9,16. Završni rad na temu „Razvoj IS za obuku vozača u Node.js okruženju“ odbranio je sa ocenom 10. Nakon toga upisuje master akademske studije na Fakultetu organizacionih nauka, Univerzitet u Beogradu, na smeru Informacioni sistemi.

Tečno govori engleski jezik, a ima i osnovno znanje nemačkog i ruskog jezika. Trenirao je fudbal celo svoje detinjstvo, a i dan danas se u slobodno vreme bavi sportom.

**2. Radno iskustvo**

Stručnu praksu obavio je u toku 3. godine osnovnih studija u kompanijama MSG Global Solutions i MSG Netconomy, kao i praksu u Ministarstvu pravde u toku 4. godine osnovnih studija. Stručno se bavi programiranjem desktop i veb aplikacija. Poznaje više programskih jezika, softverskih alata, metodologija, metoda i tehnika za razvoj informacionih sistema.

**PODACI O KANDIDATU VLADIMIRU BELČI**

**1. Biografski podaci**

Vladimir Belča rođen je 16.07.1997. godine u Beogradu. Osnovnu školu, „NH Siniša Nikolajević“, i srednju, Osmu beogradsku gimnaziju, završio je u Beogradu sa skroz odličnim uspehom. 2016. godine upisao je Fakultet organizacionih nauka u Beogradu, smer Informacioni sistemi i tehnologije. Osnovne akademske studije završava 24.09.2020. godine sa prosečnom ocenom 9,18, odbranivši rad na temu „Razvoj mobilne aplikacije za onlajn tržište usluga“. Master akademske studije upisuje 2020. godine na Fakultetu organizacionih nauka, Univerziteta u Beogradu, modul Informacioni sistemi.

Tokom osnovnih studija, 2018. godine, učlanio se u studentsku organizaciju FON-ov centar za razvoj karijere, a nakon godinu dana postao član upravnog odbora organizacije i predsednik sektora za informacione tehnologije. U decembru 2019. godine bio je koordinator projekta „FONup“ na temu „Kako plivati u moru podataka“, a čiji je lajtmotiv bio data science.

U detinjstvu je završio osnovnu muzičku školu i dugo godina trenirao karate.

**2. Radno iskustvo**

Stručnu praksu obavio je u Istraživačko-razvojnom centru Fakulteta organizacionih nauka, kao i u firmi The Rooster Design, gde se prvi put susreo sa veb tehnologijama i razvojem veb aplikacija. Upoznat je sa različitim razvojnim okvirima i ima iskustva u radu sa više programskih jezika. Oblast interesovanja jeste razvoj mobilnih i veb aplikacija.

**MIŠLJENJE I PREDLOG KOMISIJE**

Zakonom o visokom obrazovanju i Statutom Fakulteta organizacionih nauka je definisano da

„Fakultet bira u zvanje saradnika u nastavi studenta master studija koji je prethodne nivoe studija završio sa ukupnom prosečnom ocenom najmanje osam (8).”

Na osnovu uvida u dostavljenu dokumentaciju, komisija je utvrdila da se na konkurs u predviđenom roku prijavilo dva kandidata: Predrag Imšić i Vladimir Belča. Svi kandidati su dostavili sve što je predviđeno konkursom i utvrđeno je da ispunjavaju uslove propisane Zakonom o visokom obrazovanju i Statutom Fakulteta organizacionih nauka.

Na osnovu dokumentacije i uvida u dosadašnje angažovanje kandidata, komisija zaključuje da su kandidati Predrag Imšić i Vladimir Belča ostvarili značajne rezultate u dosadašnjem obrazovanju i da su uspešno ispunili sve zadatke tokom različitih angažovanja na fakultetu, van radnog odnosa.

Ceneći stručne kvalifikacije kandidata, Komisija predlaže Dekanu i Izbornom veću Fakulteta organizacionih nauka da se **Predrag Imšić i Vladimir Belča** izaberu za saradnike u zvanju saradnika u nastavi, za užu naučnu oblast Informacioni sistemi, na određeno vreme od jedne godine sa punim radnim vremenom.

U Beogradu, 17.12.2020. godine.

**Komisija**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. dr Zoran Marjanović,

redovni profesor Fakulteta organizacionih nauka – predsednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. dr Slađan Babarogić,

vanredni profesor Fakulteta organizacionih nauka – član

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. dr Boško Nikolić,

redovni profesor Elektrotehničkog fakulteta – član